EkBass/fiwiki-20250220-pages-articles huggingface dataset:
Fundynlahti

Fundynlahti on Atlantin valtamereen kuuluva merialue, joka sijaitsee Kanadassa Nova Scotian ja New Brunswickin välissä. Lahti on pituudeltaan noin 150 kilometriä ja pinta-alaltaan 9300 neliökilometriä. Merenlahdessa ja erityisesti sen koillispään jyrkänteiden rajaamissa poukamissa merenpinnan taso vaihtelee vuoroveden vuoksi ennätyksellisen paljon, jopa 21 metriä. Passamaquoddynlahdella on tutkittu vuosikymmeniä vuorovedenvaihtelun hyödyntämistä energiantuotannossa. Ensimmäiset tutkimukset tehtiin 1920-luvulla, mutta suurten rakennuskustannusten ja ympäristöhuolien vuoksi lahtea ei ole hyödynnetty energiantuotannossa. == Lähteet == == Aiheesta muualla == Luokka:Kanadan lahdet Luokka:Kanadan ja Yhdysvaltain raja
Usini

Usini on kunta Italiassa Sardinian saarella Sassarin maakunnassa. Kunnassa on arviolta 4 412 asukasta (vuonna 2015), ja sen pinta-ala on 30,67 neliökilometriä. == Lähteet == == Aiheesta muualla == *Kaupungin internetsivut Luokka:Sassarin maakunnan kunnat
Karl Friedrich von Gärtner

Karl Friedrich von Gärtner, auktorilyhenteenä C. F. Gaertn. tai Gaertn.f. (1. toukokuuta 1772 Göppingen – 1. syyskuuta 1850 Calw) oli saksalainen lääkäri ja kasvitieteilijä. Karl Friedrich von Gärtnerin isä oli Joseph Gärtner (1732–1791), kasvitieteilijä ja Pietarin kasvitieteellisen puutarhan johtaja. Karl Friedrich von Gärtner opiskeli lääketiedettä Jenassa, Göttingenissä ja Tübingenissä. Hän avasi lääkärinvastaanoton Calwissa 1796 mutta sulki sen vuonna 1800 päätettyään keskittyä kasvitieteeseen. Gärtner teki vuonna 1802 tutkimusmatkan Englantiin, Ranskaan ja Alankomaihin. Noin vuodesta 1824 alkaen hän tutki kasvien hedelmöittymistä. Gärtner valittiin vuonna 1826 Saksan tiedeakatemia Leopoldinan () jäseneksi ja aateloitiin 1846. Hänet valittiin vuonna 1849 Alankomaiden tiedeakatemian () jäseneksi. == Teokset == * * * Luokka:Saksalaiset kasvitieteilijät Luokka:Saksalaiset lääkärit Luokka:Vuonna 1772 syntyneet Luokka:Vuonna 1850 kuolleet
Hiroshi Hara

thumb|260px|Kioton rautatiaseman suuri atriumtila. Hiroshi Hara (, 1936 Kawasaki, Kanagawan prefektuuri – 3. tammikuuta 2025) oli japanilainen arkkitehti. Hara valmistui Tokion yliopistosta vuonna 1959 ja toimi myöhemmin professorina samassa yliopistossa ja Tōyō-yliopistossa. Hänen tunnetuimpiin töihinsä kuulunevat Yamato International -yhtiön pääkonttori Tokiossa (valmistunut 1986), Osakan Umeda Sky Building -kaksoistorni näköalatasanteineen (1993), uusi Kioton rautatieasema (1997) ja Sapporo Dome -areena Sapporossa Hokkaidōlla. Hän suunnitteli uransa aikana myös yksityistaloja ja muita julkisia rakennuksia, kuten kouluja, taidemuseoita ja muun muassa Miyagin prefektuurin kirjaston. Hara tunnetaan myös arkkitehtuuria käsittelevistä kirjoituksistaan. Niihin kuuluvat esimerkiksi Kenchiku ni nani ga kanō ka (1967, ”mikä on mahdollista arkkitehtuurissa?”), Kūkan: kinō kara yōsō e (1987, ”tilat: toiminnoista vaikutelmiin”) ja Shūraku e no tabi (1987, ”matka kyliin”). == Lähteet == == Aiheesta muualla == * Luokka:Japanilaiset arkkitehdit Luokka:Vuonna 1936 syntyneet Luokka:Vuonna 2025 kuolleet
Pissa (Keski-Afrikan tasavalta)

Pissa on kylä Lobayen prefektuurissa, Keski-Afrikan tasavallassa. Se sijaitsee lounaaseen pääkaupungista Banguista lähellä Kongon demokraattisen tasavallan rajaa. == Lähteet == Luokka:Keski-Afrikan tasavallan maantiede Luokka:Kylät
Krogh

Krogh on muun muassa seuraavien henkilöiden sukunimi: * Andreas Krogh (1894–1964), norjalainen taitoluistelija * August Krogh (1874–1949), tanskalainen fysiologi ja eläintieteilijä, Nobelin lääketieteen palkinnon saaja * Christen Krogh (s. 1965), norjalainen tutkija ja Oslomet-yliopiston rehtori * Finn Hågen Krogh (s. 1990), norjalainen maastohiihtäjä * Hanne Krogh (s. 1956), norjalainen laulaja. ==Katso myös== * Krohg
Arvi Mäenpää

Arvi Matti Mäenpää (18. maaliskuuta 1899 Töysä – 14. lokakuuta 1976) oli suomalainen taidemaalari ja piirtäjä. Hänen teoksiaan oli ensi kertaa julkisesti esillä Vaasassa vuonna 1920. Mäenpää opiskeli Suomen taideyhdistyksen piirustuskoulussa 1918–1920. Hänet tunnetaan erityisesti piirtäjänä ja akvarellimaisemien maalaajana. Mäenpään teokset ovat useimmiten pienikokoisia miniatyyrejä, joiden tyyli ja aiheet edustavat humoristista kansankuvausta. Hänen pääaiheensa oli pohjalainen kylä ja sen elämänmeno. Hän kuvasi muun muassa ruokotonta elämää, humalatilaa ja ihmisten välisiä ristiriitoja. Hän käsitteli usein myös naisen ja miehen välisiä suhteita ja pohjalaisen naisen vahvaa asemaa. Mäenpään lukuisiin miniatyyreihin sisältyy runsaasti pohjalaisen arkipäivän ja kansantapojen ja kuvausta, usein lempeällä huumorilla sävytettynä. Kauppaneuvos Frithjof Tikanoja (1877–1964) oli Mäenpään taiteen suuri tukija. Tikanojan taidekokoelmassa onkin yli 400 Mäenpään teosta. Kuvataiteen ohella Mäenpää oli lahjakas kirjoittaja, pakinoitsija ja novellisti. Hän julkaisi kirjoituksiaan muun muassa teoksessa Suomen päivän nousu: kertomuksia 1918 Suomen sodasta. Vuonna 1963 Mäenpäälle myönnettiin Pro Finlandia -mitali. ==Lähteet== *Kuvataiteilijamatrikkeli *Arvi Mäenpää (1899—1976). Tikanojan taidekoti, Suomalaisen taiteen kokoelma ==Kirjallisuutta== *Anne-Maj Salin (toim.) 1999. Arvi Mäenpää 1899–1976. Vaasa: Tikanojan taidekoti. ISBN 952-5149-17-X ==Aiheesta muualla== * *Mäenpää, Arvi, s. 1899 – k. 1976. Suomen kuvataiteen bibliografia Luokka:Suomalaiset taidemaalarit Luokka:Pro Finlandia -palkitut Luokka:Vuonna 1899 syntyneet Luokka:Vuonna 1976 kuolleet
Davis Cup 2012

Davis Cup 2012 oli 101:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Espanja. Otteluparien arvonta suoritettiin 21. syyskuuta 2011 Bangkokissa, Thaimaassa. Mestaruuden voitti Tšekki, joka voitti loppuottelussa Espanjan 3–2. Voitto oli maan ensimmäinen. ==Maailmanlohko== == Lähteet == == Aiheesta muualla == *Davis Cup – World Group 2012 Luokka:Davis Cup Luokka:Vuoden 2012 tennis
Kukkahämähäkki

Kukkahämähäkki eli kukkaravukki (Misumena vatia) on yleinen ja melko kookas rapuhämähäkkeihin lukeutuva hämähäkkilaji. == Koko ja ulkonäkö == Kukkahämähäkin naaras on kookas, 9-11 mm pitkä. Koiras huomattavasti pienempi, vain 3-4 mm:n pituinen. Naaras on lähes yksivärinen, vain takaruumiin sivuilla saattaa olla punaiset juovat tai täplät. Erikoisena piirteenä aikuinen naaras kykenee vaihtamaan väriään keltaisesta valkoiseen ympäristönsä mukaan. Myös vihertävänsävyisiä yksilöitä tavataan ja nuoret kukkahämähäkit ovat vihreitä. Hämähäkin värin vaihtumiseen kuluu pari vuorokautta. Koiraan eturuumis ja etummaiset raajat ovat laajalti tummanruskeat ja takaruumiin selkäpuolella on kaksi punaruskeaa pitkittäisjuovaa. Muilta osin koiras on kellertävä tai valkoinen. Kaksi etummaista raajaparia ovat huomattavasti taaempia raajoja pitemmät ja väijyvä hämähäkki pitää niitä leveälti ojennettuna ruumiin sivuilla.Michael J. Roberts, "Spiders of Britain and North Europe", Collins 1996, ISBN 978-0-00-219981-0 s. 154 == Levinneisyys == Laajalti levinnyt laji, jota tavataan suurimmassa osassa Eurooppaa, Aasian pohjoisosissa sekä Pohjois- Amerikassa. Suomessa sitä tavataan ainakin eteläiseen Lappiin saakka, mutta laji on selvästi yleisempi maan eteläosissa. == Elintavat == Kukkahämähäkit elävät niityillä, kedoilla, tienpientareilla ja muilla avoimilla paikolla. Heimolleen tyypilliseen tapaan se ei kudo pyyntiverkkoa vaan saalistaa väijymällä. Hämähäkki istuu kukassa suojavärinsä turvin ja odottaa kukkaan lentävää hyönteistä. Tavallisimmin hämähäkin tapaa valkoisesta tai keltaisesta kukasta, mutta sen havaitseminen on vaikeaa, ellei hämähäkin väri satu poikkeamaan kukan väristä. Kukkahämähäkit parittelevat alkukesällä ja naaras munii munat seitistä tekemäänsä munakoteloon, jonka se piilottaa kasvien lehtien väliin. Poikaset talvehtivat karikkeen joukossa ja aikuistuvat seuraavana keväänä. Hämähäkin värinmuutoksen mahdollistava kemia on monimutkaista, eikä mekanismia tunneta kovin hyvin. == Lähteet == == Aiheesta muualla == * BugGuide.net * UK Safari Luokka:Hämähäkit
Isästä poikaan

Isästä poikaan on Mika Waltarin vuonna 1942 julkaisema teos, joka sisältää hieman lyhennettyinä romaanit Mies ja haave (1933), Sielu ja liekki (1934) ja Palava nuoruus (1935). == Aiheesta muualla == * Teos WSOY:n sivuilla . Luokka:Mika Waltarin teokset Luokka:Vuoden 1942 kirjat
Miesten yleisluistelun maailmanmestaruuskilpailut 1958

Yleisluistelun maailmanmestaruudesta kilpailtiin Helsingissä 15.-16. helmikuuta 1958. Kisapaikka oli Helsingin olympiastadion. sijoitus luistelija maa pisteet 500m 5000m 1500m 10.000m 1 Oleg Gontšarenko 193.905 45,0 (4) 8.32,4 (3) **2.17,7** (**1**) 17.15,3 (3) 2 Vladimir Šilkovski 194.105 44,5 (3) **8.31,5** (**1**) 2.19,8 (4) 17.17,1 (4) 3 Roald Aas 195.773 45,5 (10) 8.34,6 (5) 2.19,3 (3) 17.27,6 (6) 4 Helmut Kuhnert 196.592 45,3 (8) 8.31,7 (2) 2.21,8 (11) 17.37,1 (7) 5 Knut Johannesen 196.875 46,1 (15) 8.45,6 (13) 2.20,4 (7) **17.08,3** (**1**) 6 Olle Dahlberg 196.883 45,6 (11) 8.37,3 (6) 2.21,7 (9) 17.26,4 (5) 7 Robert Merkulov 196.983 **44,2** (**1**) 8.49,4 (16) 2.19,9 (6) 17.44,2 (11) 8 Juhani Järvinen 197.003 45,2 (6) 8.42,1 (10) 2.18,4 (2) 17.49,2 (12) 9 Torstein Seiersten 197.547 46,7 (25) 8.34,4 (4) 2.23,6 (17) 17.10,8 (2) 10 Toivo Salonen 197.863 44,3 (2) 8.57,5 (25) 2.19,9 (5) 17.43,6 (10) 11 Boris Tsybin 199.505 46,6 (24) 8.40,8 (8) 2.23,7 (18) 17.38,5 (8) 12 Vladimír Kolář 199.668 46,2 (17) 8.47,4 (14) 2.21,7 (9) 17.49,9 (13) 13 Raymond Gilloz 200.067 46,3 (19) 8.43,0 (11) 2.23,0 (13) 17.56,0 (15) 14 Bo Karenus 201.387 47,6 (34) 8.43,0 (11) 2.22,4 (12) 18.00,4 (16) 15 Jan Pesman 201.438 48,0 (36) 8.41,7 (9) 2.25,0 (25) 17.38,7 (9) 16 Jeen van den Berg 202.148 48,1 (38) 8.40,7 (7) 2.24,7 (21) 17.54,9 (14) NC17 Sixten Albinsson 147.090 46,2 (17) 8.51,9 (20) 2.23,1 (15) NC18 Thorstein Sandholt 147.213 47,0 (31) 8.50,8 (17) 2.21,4 (8) NC19 Boris Šilkov 147.760 45,4 (9) 8.59,6 (26) 2.25,2 (27) NC20 Bertil Eng 147.923 45,0 (4) 9.09,9 (31) 2.23,8 (19) NC21 Wim de Graaff 147.930 46,5 (23) 8.56,3 (21) 2.23,4 (16) NC22 Johnny Cronshey Etelä-Afrikka 147.980 46,1 (15) 8.56,8 (22) 2.24,6 (20) NC23 Kees Broekman 148.120 46,9 (28) 8.49,2 (15) 2.24,9 (23) NC24 Jaakko Niemi 148.177 45,7 (12) 9.01,1 (27) 2.25,1 (26) NC25 Colin Hickey 148.797 45,8 (13) 9.13,3 (33) 2.23,0 (13) NC26 Jorma Sinkkonen 148.873 46,8 (27) 8.51,4 (19) 2.26,8 (34) NC27 Jin Hoshino 148.887 46,7 (25) 8.57,2 (24) 2.25,4 (29) NC28 Floyd Bedbury 148.977 45,2 (6) 9.12,1 (32) 2.25,7 (30) NC29 Gunnar Ström 149.990 46,3 (19) 9.13,9 (34) 2.24,9 (23) NC30 Terence Monaghan 150.320 47,1 (32) 9.08,2 (30) 2.25,2 (27) NC31 Antoni Skrzypnik 151.157 46,9 (28) 9.14,9 (35) 2.26,3 (32) NC32 Stanisław Magierowski 151.300 45,9 (14) 9.25,0 (38) 2.26,7 (33) NC33 Bohumil Jauris 151.753 47,2 (33) 9.23,2 (37) 2.24,7 (21) NC34 Soemon Kato 151.957 48,8 (39) 8.56,9 (23) 2.28,4 (37) NC35 Kurt Stille 152.183 48,0 (36) 9.07,5 (29) 2.28,3 (36) NC36 Yang Jucheng 152.423 46,3 (19) 9.29,9 (40) 2.27,4 (35) NC37 Li Taiquan 152.597 46,4 (22) 9.25,3 (39) 2.29,0 (38) NC38 Ren Shichun 153.477 47,9 (35) 9.19,1 (36) 2.29,0 (38) NC39 György Ivánkai 159.927 56,9* (40) 9.04,6 (28) 2.25,7 (30) NS3 Knut Tangen 99.980 46,9 (28) 8.50,8 (17) NS : * = kaatui : NC = ei jatkoon eli viimeiselle matkalle : NS = ei startannutt : DQ = disqualifioitu * Speed Skating - World Allround Championships - 1957/1958 Luokka:Vuoden 1958 urheilu Luokka:Pikaluistelun maailmanmestaruuskilpailut Luokka:Helsingin urheilutapahtumat Luokka:Suomen pikaluistelu
Asteridit

Asteridit () on luokittelematon kladi, joka kuuluu aitokaksisirkkaisten (Eudicots) kasvien pääryhmään, aitokaksisirkkaisten ydinryhmään. Vanhentuneessa Cronquistin luokittelussa asterideja vastasi jokseenkin alaluokka Asteridae. == Systematiikka == Asteridit on monofyleettinen ryhmä. Se sisältää tyvilahkojen lisäksi kaksi pääryhmää, asteridit I (Lamiidae) ja asteridit II (Campanulidae). Kanukkakasvit sukulaisineen ja kanervakasvit sukulaisineen ovat sisarryhmiä: * Cornales * Ericales Aiemmin Icacinalesiin yhdistetty lahko Oncothecales rajautuu Angiosperm Phylogeny Websiten mukaan pääryhmien ulkopuolelle. Asteridit I -ryhmä sisältää yhdeksän lahkoa: * Aquifoliales * Boraginales * Cardiopteridales * Garryales * Gentianales * Icacinales * Lamiales * Solanales * Vahliales Asteridit II -ryhmä sisältää seitsemän tai kahdeksan lahkoa: * Apiales * Asterales * Bruniales * Desfontainiales * Dipsacales * Escalloniales * Metteniusales * Paracryphiales == Katso myös == * Asteranae * APG III -luokittelu == Lähteet == * * Luokka:Kasvitaksonomia Luokka:Seulonnan keskeiset artikkelit
Kröger

Kröger tai Kroeger on muun muassa seuraavien henkilöiden sukunimi: == Kröger == * Aino Kröger (s. 1998), suomalainen jalkapalloilija * Anni Kröger (1879–1972), suomalainen runoilija * Heikki Kröger (1867–1918), suomalainen punakaartilaispäällikkö * Johan Kröger (1877–1921), suomalainen jääkärikapteeni * Jukka Kröger (s. 1979), suomalainen muusikko * Markus Kröger, suomalainen globaalin kehitystutkimusten apulaisprofessori * Teppo Kröger (s. 1965), suomalainen yhteiskuntapolitiikan professori ===Entisenä nimenä=== * Erkki Kerkola (vuoteen 1933 Kröger, 1922–2008), suomalainen diplomi-insinööri, yritysjohtaja, opettaja ja kauppaneuvos === Kuvitteellisia henkilöitä === * Tonio Kröger, Thomas Mannin novellin päähenkilö == Kroeger == * Brandon Kroeger, kanadalainen rumpali, Nickelback-yhtyeen entinen jäsen * Chad Kroeger (s. 1974), kanadalainen laulaja ja kitaristi, Nickelback-yhtyeen jäsen * Mike Kroeger (s. 1972), kanadalainen basisti, Nickelback-yhtyeen jäsen
Armas Mikola

Aarne Armas Mikola (ent. Nurmi, 12. joulukuuta 1901 Alastaro – 27. helmikuuta 1983) oli suomalainen taidemaalari. Saavutettuaan mainetta taiteilijana hän muutti aiemman sukunimensä Nurmen Mikolaksi. Turkulainen taiteilijaryhmä Pro Arte. Lyhyt esittely Tampereella tänään avattavan näyttelyn johdosta, Aamulehti, 20.01.1934, nro 18, s. 5, Kansalliskirjaston digitaaliset aineistot Mikola oli tuottelias taiteilija, joka maalasi muun muassa maisemia, kaupunkikuvia ja saaristoaiheita. Hänen teostensa värimaailma on rikas mutta hallittu ja peruspohjaltaan usein verraten yksinkertainen. Mikolan teoksia oli ensi kertaa julkisesti esillä Turussa vuonna 1920. Hän opiskeli Turun Taideyhdistyksen piirustuskoulussa vuosina 1917–1920. Mikola opiskeli Turun Taideyhdistyksen stipendillä Italiassa 1933. Mikola oli Turun Taiteilijaseuran perustajajäsen ja toimi myöhemmin monien vuosien ajan seuran ja sen kuvataiteilijoiden ryhmän johtokunnassa. Hän oli mukana myös Pro Arte -taiteilijaryhmän toiminnassa. Vuonna 1975 Mikolalle myönnettiin Pro Finlandia -mitali. Professorin arvonimen hän sai vuonna 1982. Mikolan vanhemmat olivat maanviljelijä Erland Mikola ja Olga Junnila. ==Lähteet== *Kuvataiteilijamatrikkeli == Viitteet == ==Aiheesta muualla== * Turun Taideyhdistyksen vuosinäyttely. Uusi Suomi, 26.5.1935. Luokka:Suomalaiset taidemaalarit Luokka:Pro Finlandia -palkitut Luokka:Suomalaiset professorin arvonimen saaneet Luokka:Vuonna 1901 syntyneet Luokka:Vuonna 1983 kuolleet
Kultakulmapöllö

Kultakulmapöllö (Pulsatrix koeniswaldiana) on pöllöihin kuuluva lintu. Sitä tavataan Argentiinassa, Brasiliassa ja Paraguayssa. Se on kotoperäinen itäisen Paraguayn Etelä-Atlantin metsissä, koillisimmassa Argentiinassa (Misiones) ja Etelä-Brasiliassa. Sen elinpiiriä ovat subtrooppiset ja trooppiset metsät. Lajia tavataan alavissa ja vuoristoisissa kosteissa metsissä 1 500 metrin korkeuteen, mutta sitä on tavattu myös hävitetyistä metsistä ja reunametsistä. Se painaa keskimäärin 481 grammaa.Birdlife.org 11.2.2012 ==Lähteet== ==Aiheesta muualla== * Owlpages.com Luokka:Kultapöllöt
Kaisanet

Kaisanet Oy on internetpalveluihin erikoistunut tietoliikennealan yritys. Sen keskeisiä palveluita ovat laajakaista-, televisio-, tietoturva- ja puhepalvelut. Yrityksen päätoimipisteet sijaitsevat Kajaanissa ja Iisalmessa, ja se toimii Kainuun ja Ylä-Savon, Koillismaan ja Pohjois-Karjalan alueilla. Kaisanet on osa KPO-Konsernia ja kuuluu myös alueellisten puhelinyhtiöiden muodostamaan Finnet-ryhmään. Yrityksen toimitusjohtaja on Jani Moilanen. Yrityksen liikevaihto vuonna 2020 oli 19,7 miljoonaa euroa ja henkilöstöä vuonna 2020 oli keskimäärin 94 henkilöä.Kaisanet Oy:n tilinpäätös 2020. 2021. Kaisanet Oy. Viitattu 5.5.2021 Yrityksen kehitystyötä ohjaa sertifioitu toimintajärjestelmä, joka täyttää kansainvälisen ISO 9001 -laatujärjestelmän vaatimukset. ==Historia== Kaisanet Oy on perustettu vuonna 2010, kun Kainuun Puhelinosuuskunta (KPO) ja Iisalmen Puhelin Oy (IPY) yhdistivät liiketoimintansa. Varsinaisen toimintansa yhtiö aloitti 1.1.2011. Kaisanet osti syksyllä 2013 kajaanilaisen CitiusNetin, joka harjoittaa ICT-palveluja. Elokuussa 2018 Kaisanet osti Data Enter Oy:n, jonka toimialuetta ovat Etelä- ja Pohjois-Savo sekä Pohjois-Karjala. Kaisanetin edeltäjien (KPO ja IPY) historiat ulottuvat yli sadan vuoden päähän, jolloin ne olivat paikallisia puhelinyhtiötä. ==Palvelut== Kaisanet tuottaa viestintä- ja tietotekniikkapalveluja yhteisöjen, yrityksien ja kuluttajien käyttöön. Yritys on panostanut viime vuosina erityisesti tietoliikenteen ja tietotekniikan palvelualustoihin, valokuituverkkoihin sekä muihin huippunopeisiin verkkoyhteyksiin. Kuluttajille Kaisanetin keskeisiä palveluita ovat laajakaista-, televisio-, tietoturva- ja puhepalvelut. Yritysasiakkaille Kaisanet tuottaa muun muassa tietoliikenneyhteyksiä, viestintä- ja ohjelmistoratkaisuja sekä pilvi- ja konesalipalveluja. ==Lähteet== ==Aiheesta muualla== * Kaisanetin kotisivut * Data-Enterin kotisivut * Kainuun Puhelinosuuskunnan kotisivut * Puhelinosuuskunta IPY:n kotisivut * Finnetin kotisivut Luokka:Suomalaiset puhelinoperaattorit Luokka:Suomalaiset tietoliikenneyhtiöt Luokka:Suomalaiset Internet-palveluntarjoajat Luokka:Suomalaiset laajakaistaoperaattorit Luokka:Finnet-yhtiöt
Länsilinkki

Länsilinkki viittaa seuraaviin: * Länsilinkki Oy, suomalainen Finnet-ryhmään kuuluva televerkkopalveluja tarjoava yritys * Länsilinkki, aukio ja liikennealue Helsingin Kampin ja Länsisataman kaupunginosissa
Scandelion

Scandelion on espanjalainen/englantilainen goottimetalli -yhtye. Se perustettiin Gran Canarialla vuonna 2002. ==Jäsenet== * Jorge Afonso - Koskettimet/Laulu * Sonia Hernandez - Laulu * Fabrizio Ferraro - Kitara * Nicolás Navas - Basso * James Chapman - Rummut ===Entiset jäsenet=== * Nestor Suarez - Rummut * Pedro Burgazzoli - Basso * Nina Dysis - Laulu * Ancor Amador - Kitara * Luis Henriquez - Basso * Borja Santana - Rummut * Hallam Smith - Basso * Michal Kasprowicz - Rummut ==Diskografia== * * * * * * ==Aiheesta muualla== * * myspace.com * viralliset sivut * facebook.com Luokka:Espanjalaiset sinfoniset metalliyhtyeet Luokka:Espanjalaiset goottimetalliyhtyeet Luokka:Gran Canaria
Mattias Wargh

Mattias Wargh (s. 15. lokakuuta 1982 Pedersöre, Suomi) on suomalainen jalkapalloilija, joka pelasi kaudella 2013 Veikkausliigan FF Jarossa. Mattias Wargh on Jaron juniorikoulun kasvatti. Ensimmäinen miesten joukkue oli Kolmosen Nykarleby IK kaudella 2003. Silloin Wargh löi itsensä läpi ja sai sopimuksen Jaron Veikkausliigajoukkueessa, jossa hän pelasikin kaksi seuraavaa kautta. Loukkaantumisten seurauksena pelipaikka ei vakiintunut. Sen jälkeen Wargh pelasi alemmissa sarjoissa NIK:ssa, JBK:ssa ja IFK Jakobstadissa seuraavat viisi kautta, kunnes jälleen alasarjasaavutustensa perusteella hän sai paikan syksyllä 2010 Jarossa. , Wargh pelasi seuraavat kolme kautta Jarossa eli kaudet 2011-2013 kaikkiaan 42 ottelua ja teki yhdeksän maalia. Osan kausista 2012 ja 2013 Wargh oli loukkaantuneena jalkavammojen vuoksi. Sopimusta jatkettiin huolimatta loukkaantumisesta. , Ura Jarossa päättyi syksyllä 2013, kun seura ei enää uusinut sopimusta. Veikkausliigauraa Jarossa kesti kaikkiaan viisi kautta eli 61 ottelua ja 10 tehtyä maalia. Myös Warghin isoveli Jimmy tuli tunnetuksi myös jalkapalloilijana. == Lähteet == == Asiasta muualla == * Wargh transfermarktin sivuilla Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Argentiinankoiransilmä

Argentiinankoiransilmä (Erigeron bonariensis, syn. Conyza bonariensis koiransilmien suvussa) on kallioisten sukuun kuuluva asterikasvi. Se kasvaa laajasti levinneenä rikkakasvina trooppisilla ja subtrooppisilla alueilla. Laji lienee kotoisin Keski- tai Etelä-Amerikasta. Ulkonäöltään argentiinankoiransilmä muistuttaa kanadankoiransilmää (Erigeron canadensis). Suomessa argentiinankoiransilmä on tavattu yhden kerran, 1900-luvun alkupuolella Helsingissä. == Lähteet == == Aiheesta muualla == * Suomen Lajitietokeskus: Argentiinankoiransilmä – Erigeron bonariensis * ITIS: Conyza bonariensis * United States Department of Agriculture (USDA): Conyza bonariensis Luokka:Kallioiset
Tapani Jokela

Kaarle Tapani Jokela (14. tammikuuta 1922 Lahti – 22. elokuuta 2014 Espoo) oli suomalainen taidemaalari. Hänen teoksiaan oli ensi kertaa julkisesti näytteillä Helsingissä vuonna 1950. Jokela opiskeli Turun Taideyhdistyksen piirustuskoulussa vuosina 1945–1946 ja Suomen Taideakatemian koulussa vuosina 1946–1949. Jokelan taiteellinen tuotanto koostuu pääasiassa öljy- ja temperamaalauksista. Hänen merkittävin julkinen tilaustyönsä on Tampereen yliopiston kansanterveystieteen laitokselle toteutettu suurikokoinen fresko Kasvun aikaa (1979, Valtion taideteostoimikunnan tilaama). Lisäksi hän teki seinämaalauksia muun muassa useisiin kouluihin ja Vantaan virastotaloon. Oman taiteilijanuransa ohella Jokela toimi myös opettajana Suomen Taideakatemian koulussa vuodet 1962–1973, joista rehtorina 1965–1973, sekä Helsingin yliopiston piirustuslaitoksella vuodesta 1978 lähtien. Jokela sai Suomen Taideyhdistyksen jakaman Dukaattipalkinnon vuonna 1951. Hänelle myönnettiin Pro Finlandia -mitali vuonna 1967 ja Vantaan kulttuuripalkinto vuonna 1981. Jokelan puoliso oli Götha Ingeborg Lindström (s. 1926), ja parilla oli kaksi lasta. ==Lähteet== ==Aiheesta muualla== * Jokela, Tapani s. 1922. Suomalaisen kuvataiteen bibliografia Luokka:Suomalaiset taidemaalarit Luokka:Pro Finlandia -palkitut Luokka:Vantaan kulttuuripalkinto Luokka:Vuonna 1922 syntyneet Luokka:Vuonna 2014 kuolleet
Tšitšerinin talo

Tšitšerinin talo () on klassismia edustava rakennusmuistomerkki Nevski- prospektilla Pietarissa. Vuosina 1768–1771 rakennetun talon suunnittelija on tuntematon. Aikaisemmin sen paikalla sijaitsi keisarinna Elisabetin väliaikainen palatsi. Pietarin kenraalipoliisimestaria Nikolai Tšitšeriniä varten rakennetulla palatsimaisella talolla on huomattava rooli Pietarin keskustan kaupunkikuvassa. Sen kolmelle kadulle avautuvia julkisivuja ja pyöristettyjä kulmia koristavat kaksikerroksiset pylväiköt. Alkuperäisestä 1700-luvun lopun sisustuksesta ovat säilyneet muun muassa pyöreän kulmasalin korinttilaiset pylväät ja pilasterit. Vuonna 1794 Tšitšerinin talon yhteyteen pystytettiin Moikan-puoleinen sivurakennus. 1800-luvun alussa talo kuului kauppias Andrei Kosikovskille, jonka aikana rakennettiin Vasili Stasovin suunnittelema Bolšaja Morskaja -kadun puoleinen siipi. Vuodesta 1858 lähtien rakennuksen omisti Jelisejevin kauppiassuku. 1800-luvulla Tšitšerinin talo oli yksi Pietarin kulttuurielämän keskuksista. Siinä ovat asuneet muun muassa arkkitehti Giacomo Quarenghi ja kirjailija Aleksandr Gribojedov. Vuosina 1919–1922 rakennuksessa toimi ”Taiteiden talo”, jossa asuivat ja työskentelivät muun muassa kirjailijat Konstantin Fedin, Veniamin Kaverin ja Mihail Zoštšenko. Vuonna 1923 avattiin elokuvateatteri, joka vuodesta 1930 lähtien tunnettiin nimellä Barrikada. 1990- ja 2000-luvuilla restauroidussa ja osittain uudelleen rakennetussa talossa toimii nykyään Taleon-hotelli. Tšitšerinin talon osoite on Nevski prospekt 15. Lähimmät metroasemat ovat Nevski prospekt ja Gostinyi dvor. ==Lähteet== ==Aiheesta muualla== * Taleon- hotellin sivusto Luokka:Pietarin rakennukset ja rakennelmat Luokka:Uusklassinen arkkitehtuuri
Tuutarinjärvi

thumb|250px|Tuutarinjärvi. Tuutarinjärvi (myös Villasinjärvi; ) on järvi Pietarin Kraasselan piirissä Venäjällä. Sen pituus on 1,3 kilometriä, leveys 0,7 kilometriä ja suurin syvyys 4 metriä. Järvi laskee Suomenlahteen Tuutarinjoen kautta. Sitä käytetään vesilähteenä ja vapaa-ajanviettopaikkana. Rannalla sijaitsevat Tuutarin (ven. Možaiski) taajama ja Villasin kylä. ==Lähteet== ==Aiheesta muualla== * Tuutarinjärvi Venäjän vesistörekisterissä Luokka:Inkerin järvet Luokka:Pietarin järvet Luokka:Tuutarinjoen vesistö
Tuutarinjoki

thumb|250px|Tuutarinjoki. Tuutarinjoki () on joki Pietarin lounaisosassa Venäjällä. Sen pituus on 21 kilometriä ja valuma-alueen laajuus 327 neliökilometriä. Joki saa alkunsa Tuutarinjärvestä ja virtaa Kraasselan, Rötsänsillan ja Vanhan-Paanovan (ven. Staropanovo) läpi erottaen Liihan Uljaalasta. Yläjuoksulla on kahden kilometrin pituinen patojärvi. Rötsänsillan kohdalla joki yhtyy Liihan kanavaan, johon yleensä virtaa suurin osa vedestä. Alajuoksulla on vuosina 1977–1979 kaivettu kanava, joka ohjaa Tuutarinjoen ja eräiden muiden pienten jokien vedet Suomenlahteen. ==Lähteet== ==Aiheesta muualla== * Tuutarinjoki Venäjän vesistörekisterissä Luokka:Inkerin joet Luokka:Pietarin joet ja kanavat *
Nacer Abdellah

Nacer Abdellah (s. 3. maaliskuuta 1966 Sidi Slimane, Marokko) on marokkolainen entinen puolustaja. Hän vietti suurimman osan urastaan Belgiassa, jossa Abdellah edusti muun muassa KV Mechelenia, Cercle Bruggea ja KSV Waregemia. Abdellah edusti myös Marokkoa vuoden 1994 MM-kisoissa. ==Lähteet== * National Football Teams Luokka:Marokkolaiset jalkapalloilijat Luokka:Vuonna 1966 syntyneet Luokka:Elävät henkilöt
Mercedes F1 W03

Mercedes F1 W03 on saksalaisen Formula 1 -talli Mercedeksen käyttämä auto kaudella 2012. Autoa kuljettavat seitsenkertainen kuljettajien maailmanmestari Michael Schumacher ja Nico Rosberg. Talli julkisti autonsa 21. helmikuuta ennen toisia Jerezin talvitestejä. Ensimmäisissä kautta edeltäneissä testeissä talli käytti viime vuoden W02-autoa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Mercedes Mercedes AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA 142 5. Michael Schumacher Kesk. 10 Kesk. 10 Kesk. Kesk. Kesk. 3 7 7 Kesk. 7 6 Kesk. 11 13 22† 11 16 7 Nico Rosberg 12 13 1 5 7 2 6 6 15 10 10 11 7 5 Kesk. Kesk. 11 Kesk. 13 15 == Saavutukset == Palkintosijat Nro Kilpailu Kuljettaja 1 Kiinan GP 2012 Nico Rosberg 2 Monacon GP 2012 Nico Rosberg 3 Euroopan GP 2012 Michael Schumacher Paalupaikat Nro Kilpailu Kuljettaja Aika 1 Kiinan GP 2012 Nico Rosberg 1.35,121 Nopeimmat kierrokset Nro Kilpailu Kuljettaja Aika Kierros 1 Euroopan GP 2012 Nico Rosberg 1.42,163 54 2 Saksan GP 2012 Michael Schumacher 1.18,725 57 3 Italian GP 2012 Nico Rosberg 1.27,239 53 == Lähteet == == Aiheesta muualla == Luokka:Autot Formula 1 -kaudella 2012 Luokka:Mercedeksen Formula 1 -autot
Motti (tilavuusmitta)

Motti (, ) on alku­peräiseen metrijärjestelmään sisältynyt halkojen mittauksessa käytetty tilavuusyksikkö, suuruudeltaan yksi kuutiometri. Sitä käytetään yleensä mitattaessa suuria määriä polttopuuta tai muuta sahattua puuta, kun taas sahaamatonta puuta mitataan kuutiometreinä. Nykyiseen kansain­väliseen yksikkö­järjestelmään eli SI-järjestelmään motti ei kuulu. Yksikön kansain­välinen nimi stere (ranskaksi stère) johtuu kreikan kielen sanasta στερεός (stereos), joka merkitsee kiinteätä. Yksikkö otettiin käyttöön Ranskassa vuonna 1793 aikaisemman corde-nimisen yksikön metri­järjestelmän mukaisena vastineena. Yksikön suomen­kielinen nimi johtuu ruotsin sanasta mått, joka merkitsee mittaa. Hollannissa käytetään motin (stere) ohella myös yksikköä kuub, joka on lyhenne sanoista kubieke meter, kuutiometri. Kuub ja stere eroavat kuitenkin toisistaan sikäli, että kuub on täysi kuutio­metri puuta, kun taas stere merkitsee kuutio­metrin suuruista halko­pinoa. Tällainen motti sisältää aina hieman vähemmän kuin kuutio­metrin verran puuta, koska halkojen väliin jää aina jonkin verran tyhjää tilaa, joka lasketaan mukaan mitattaessa puuta motteina (stereinä), mutta ei mitattaessa sitä kuubeina. Täten motti merkitsee siis pinokuutiometriä, kuub sen sijaan kiintokuutiometriä. ==Katso myös== * Puutavaran mittaus == Lähteet == Luokka:Tilavuusyksiköt Luokka:Sahateollisuus Luokka:Seulonnan keskeiset artikkelit
Erkki Ketola

Erkki Antti Ketola (s. 5. helmikuuta 1929 Virrat) on suomalainen juristi ja varatuomari, joka toimi eduskunnan pääsihteerinä vuosina 1983–1992. Hänelle myönnettiin valtiopäiväneuvoksen arvonimi vuonna 1992. Ketolan jälkeen eduskunnan pääsihteeriksi nousi apulaispääsihteeri Seppo Tiitinen vuonna 1992. == Lähteet == Luokka:Suomalaiset virkamiehet Luokka:Suomalaiset juristit Luokka:Valtiopäiväneuvokset Luokka:Vuonna 1929 syntyneet Luokka:Elävät henkilöt
Genovan tasavalta

Genovan tasavalta (, , ) oli Genovan kaupungista kehittynyt itsenäinen valtio vuosina 1005-1797 Välimeren pohjoisrannikolla. Genovan tasavalta käsitti aluksi Genovan kaupungin ja ympäröivät alueet, mutta Genovan hallitsemat alueet lisääntyivät kaupankäynnin lisääntyessä. Vuonna 1015 koko Liguria oli osa Genovaa. Ensimmäisen ristiretken jälkeen vuonna 1098 Genovalla oli siirtokuntia Syyriassa, joista suurin osa menetettiin Saladinille. Vuonna 1261 Izmiristä tuli osaa Genovaa. Vuonna 1255 Genova perusti siirtokunnan Krimin niemimaalle Caffaan, tämän jälkeen Genova perusti Soldaian, Chercon ja Cembalon siirtokunnat. Vuonna 1275 Bysantti antoi Khios- ja Samos-saaret Genovalle. Vuosien 1316-1332 aikana Genova perusti siirtokuntia Mustanmeren rannalle La Tanaan ja Samsuniin. Vuonna 1355 Genova sai Lesbos-saaren. 1300-luvun lopussa perustettiin Samastri Mustallemerelle ja Genova sai Kyproksen. Tuolloin Genova hallitsi neljännestä Bysantin pääkaupungista Konstantinopolista ja hallitsi Trebizondin keisarikunnan pääkaupunkia. Genovan tasavalta menetti suurimman osan alueistaan 1400-luvulla Osmanien valtakunnalle. == Katso myös == * Genovan siirtokunnat == Aiheesta muualla == Luokka:Genovan historia Luokka:Italian entiset valtiot ja valtiomuodostelmat Luokka:Seulonnan keskeiset artikkelit
Katuna

Katuna on kaupunki Ugandan läntisen hallintoalueen Kabalen piirikunnassa. Kaupunki sijaitsee Ugandan lounaisosassa, Ruandan rajalla, noin 28 kilometriä noin 50 000 asukkaan Kabalesta etelään. Katuna on Ugandan tärkein rajakaupunki Ruandan kanssa ja sen läpi kulkee suuri osa maiden välisestä tuonnista ja viennistä. Ruanda on Ugandan tärkein vientimaa Kenian jälkeen. Kasvavan talouden ja turismin ansiosta asutukseltaan hajanainen Katuna on kasvanut nopeasti. Vuonna 2014 kaupungin väkiluku oli 10 049. EU on tukenut esimerkiksi elokuussa 2015 avatun rajakauppapaikan perustamista kaupungin alueelle. Ruandan puoleisen rajakaupungin nimi on Gatuna (tai Katuna). Myös Katunan nimi paikalliskielellä on Gatuna. ==Lähteet== ==Aiheesta muualla== *Robert Muhereza: Katuna: The town that flourished from smuggling (Daily Monitor, 1.6.2012) (monitor.co.ug) *Katuna (digplanet.com) Luokka: Ugandan kaupungit
Malin talous

Malin talous perustuu suurelta osin maataloudelle. Mali kuuluu maailman 25 köyhimmän valtion joukkoon ja se on yksi 37:stä vaikeasti velkaantuneesta köyhästä maasta (). Mali vastaanottaa myös merkittäviä määriä kehitysapua. Malin nykyinen bruttokansantuote on noin 679,4 Yhdysvaltain dollaria asukasta kohden (2009). Noin 10 % väestöstä on paimentolaisia, ja 80% työvoimasta harjoittaa maataloutta tai kalastusta. Useat naiset elävät tekemillään savitöillä. 65 % maasta on aavikkoa ja puoliaavikkoa, joten maatalous rajoittuu suurimmaksi osin ainoastaan Niger-joen läheisyyteen. Vuonna 2006 puuvilla, kulta ja karja muodostivat 80–90 % Malin vientituloista. Maatalous keskittyy viljojen (hirssi, durra ja maissi) omavaraisviljelyyn. Malista viedään esimerkiksi kuivattua kalaa muihin Länsi-Afrikan maihin, kuten Burkina Fasoon, Norsunluurannikolle ja Ghanaan. Malilaista puuvillaa viedään etenkin Sveitsiin . Maassa on vain vähän teollisuutta, ja se on keskittynyt lähinnä suolan tuotantoon ja kenkä- ja tekstiiliteollisuuteen. Menot ovat tuloihin nähtynä miltei kaksinkertaiset. Kansainvälinen valuuttarahasto hyväksyi Malin vuonna 1999 ylivelkaantuneiden köyhien maiden Highly Indebted Poor Countries (HIPC) -ohjelmaan. Siinä varat, jotka menisivät ulkomaanvelkojen lyhentämiseen, käytetään köyhyyden vähentämiseen. Ohjelma vähentää Malin ulkomaanvelkaa 37 prosentilla eli 539 miljoonaa Yhdysvaltojen dollaria. Kun Mali saa velkaohjelman tavoitteet täytettyä, se hyötyy myös G8:n velkojen anteeksiantamissopimuksesta. Malin valuuttana käytetään Länsi-Afrikan frangia (CFA), joka on myös kolmentoista muun Länsi- ja Keski-Afrikan maan rahayksikkö. Valuutan arvo on nykyisin sidottu euroon. Malin merkittävimpiä kauppakumppaneita ovat Norsunluurannikko, Senegal, Kiina ja Euroopan unionin maat. Mali oli vuonna 1994 yksi Länsi-Afrikan talous- ja rahaliiton (UEMOA) perustajamaista.Presentation L'UEMOA Le site officiel dy tournoi UEMOA == Lähteet == == Katso myös == * Malin kaivosteollisuus *
Mohammed Chaouch

Mohammed Chaouch (, s. 12. joulukuuta 1966 Aklim, Marokko) on marokkolainen valmentaja entinen jalkapalloilija. Hän vietti suurimman osan urastaan Ranskassa, jonne Chaouch siirtyi Marokosta voitettuaan Marokon cupin vuonna 1987. Hän vietti pitkään OGC Nicen riveissä, jossa Chaouch pelasi yli 100 ottelua Ranskan pääsarjassa. Chaouch edusti myös Marokkoa vuoden 1994 MM- kisoissa ja kaksissa Afrikan-mestaruuskisoissa vuosina 1988 ja 1992. Hän pelasi yhteensä 71 maaottelua Marokon paidassa ja teki muun muassa maalin Saudi-Arabiaa vastaan vuoden 1994 MM-kisoissa. Pelaajauransa jälkeen Chaouch siirtyi valmentamaan FC Istresin alle 18-vuotiaiden joukkuetta vuosina 2004–2007. Sittemmin hän valmensi myös Al Rayyanin alle 18-vuotiaiden joukkuetta. ==Lähteet== * National Football Teams Luokka:Marokkolaiset jalkapalloilijat Luokka:Vuonna 1966 syntyneet Luokka:Elävät henkilöt
Ihaab Boussefi

Ihaab Boussefi (‎; s. 23. kesäkuuta 1985 Tripoli) on libyalainen jalkapalloilija, pelipaikaltaan hyökkääjä. Hän edustaa seuratasolla Al- Ittihadia, jota hän on edustanut urallaan yhteensä viiden kauden ajan. Boussefi pelasi Libyan maajoukkueessa Afrikan-mestaruuskisoissa 2012, joissa hän teki kaksi maalia ottelussa Senegalia vastaan. == Lähteet == Luokka:Libyalaiset jalkapalloilijat Luokka:Vuonna 1985 syntyneet Luokka:Elävät henkilöt
Suudelma ennen kuolemaa

Suudelma ennen kuolemaa (engl. A Kiss Before Dying) on vuonna 1991 ensi-iltaan tullut neo-noir-draamaelokuva, joka perustuu Ira Levinin samannimiseen romaaniin. Elokuvan pääosia esittävät muun muassa Matt Dillon, Sean Young, Max von Sydow ja Diane Ladd. Elokuvan taloudellinen tuotto oli huono, ja Sean Young sai Razzie-palkinnon kaksoisroolistaan huonoimmasta naispääosasta ja huonoimmasta naissivuosasta. == Näyttelijöitä == ==Arvioita== Video-oppaassa vuodelta 1994 Bello Romano sanoo, ettei elokuva yllä saman kirjan aiheesta vuonna 1956 tehdyn Gerd Oswaldin filmatisoinnin tasolle, ja antaa sille kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * * Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Film noir -elokuvat Luokka:Vuoden 1991 yhdysvaltalaiset elokuvat Luokka:Vuoden 1991 brittiläiset elokuvat Luokka:Yhdysvaltalaiset romaaneihin perustuvat elokuvat Luokka:Brittiläiset romaaneihin perustuvat elokuvat
Paholaisnainen

Paholaisnainen, Suomessa televisioesityksessä myös nimellä Martha Iversin outo rakkaus, (The Strange Love of Martha Ivers) on Lewis Milestonen ohjaama mustavalkoinen yhdysvaltalainen film noir -elokuva vuodelta 1946. Elokuva oli Kirk Douglasin ensiesiintyminen elokuvissa. Paholaisnainen osallistui Cannesin elokuvajuhlille vuonna 1947. Vuodesta 1974 lähtien elokuva on ollut Yhdysvalloissa vapaassa levityksessä (public domain) tekijänoikeuksien haltijan unohdettua uusia tekijänoikeus 28 vuoden jälkeen julkaisusta. == Juoni == Elokuvan päähenkilö, paholaisnainen, on Barbara Stanwyckin esittämä rikas perijätär, Martha Ivers, joka nuorena yritti karata ystävänsä Sam Mastersonin (Van Heflin) kanssa ja surmasi vahingossa rikkaan tätinsä. Martha valehtelee poliisille tunkeilijan murhanneen tätinsä. Kuolemaa epäilevä holhoaja pakottaa Marthan myöhemmin menemään naimisiin poikansa, syyttäjä Walter O’Neilin (Kirk Douglas) kanssa, joka näki surman, ja syyttämään viatonta miestä surmasta. Heidän avioliittonsa on kuitenkin yksipuolinen: Walter rakastaa Marthaa, mutta hän ei rakasta Walteria. Tädiltään perimiensä rahojen avulla Martha on luonut laajan liikeimperiumin. 18 vuoden jälkeen Sam Masterson palaa kaupunkiin. == Arvioita == Video-oppaassa vuodelta 1994 Paholaisnainen saa kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * Paholaisnainen katsottavissa Internet Archivessa Luokka:Yhdysvaltalaiset draamaelokuvat Luokka:Film noir -elokuvat Luokka:Vuoden 1946 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Lewis Milestonen ohjaamat elokuvat
Seuraava saalis

Seuraava saalis () on vuonna 1976 julkaistu poliittinen toimintatrilleri. Elokuvan pääosia esittävät Sean Connery, Cornelia Sharpe, Albert Paulsen, Adolfo Celi, Marco St. John, Ted Beniades ja Charles Cioffi. Elokuvan on ohjannut Richard C. Sarafian. == Aiheesta muualla == * Luokka:Yhdysvaltalaiset toimintatrillerit Luokka:Poliittiset elokuvat Luokka:Vuoden 1976 yhdysvaltalaiset elokuvat
Hubert Lanz

Hubert Lanz (22. toukokuuta 1896 – 15. elokuuta 1982) oli Saksan maavoimien kenraali. Lanz aloitti sotilasuransa 20. kesäkuuta 1914 vänrikkinä. Hänet nimitettiin 4. helmikuuta 1915 luutnantiksi 125. jalkaväkirykmenttiin. Ensimmäisen maailmansodan päätyttyä hän jatkoi uraansa Weimarin tasavallan asevoimissa Reichheerissä. Vuodesta 1938 hän oli 100. vuoristorykmentin komentajana, mistä hänet siirrettiin XVIII armeijakunnan esikuntapäälliköksi ja edelleen 1. vuoristodivisioonan ja armeijaryhmä Lanzin komentajaksi. Vuonna 1941 hänet siirrettiin XXII vuoristoarmeijakunnan komentajaksi.Lucas 1980 s. 215 Hänen joukkonsa osallistuivat toiseen Harkovan taisteluun ja Stalingradin tappion jälkeen hän komensi armeijaryhmä Lanzia. Sodan aikana Lanz suunnitteli salaliittoa Hitleriä vastaan aikeenaan pidättää hänet tämän vieraillessa hänen päämajassaan Poltavassa. Hitler kuitenkin päätti vierailla Zaporozhyessa, jolloin suunnitelma epäonnistui. Vuonna 1943 Lanz komensi Saksan XXII vuoristoarmeijakuntaa Kreikassa. Sodan lopussa Lanz antautui joukkoineen liittoutuneille Itävallassa. Hänet tuomittiin vankeuteen sotarikoksista, mutta hänet vapautettiin vuonna 1951. Lanz toimi sodan jälkeen Vapaan demokraattisen puolueen jäsenenä ja Saksan armeijan sotilaallisena neuvonantajana. Vuonna 1954 hän kirjoitti kirjan 1. Gebirgs-Division. Hän kuoli Münchenissä vuonna 1982. == Lähteet == * === Viitteet === Luokka:Vuonna 1896 syntyneet Luokka:Vuonna 1982 kuolleet Luokka:Saksalaiset kirjailijat Luokka:Saksalaiset kenraalit Luokka:Sotarikoksista vankeuteen tuomitut
Itke en lemmen tähden

Itke en lemmen tähden (alk. Nur nicht aus Liebe weinen) on saksalainen laulu, jonka on säveltänyt Theo Mackeben ja sanoittanut Hanz Beckmann. Saksaksi ehkä kuuluisimman version on laulanut Zarah Leander. Suomalaiset sanat lauluun on tehnyt Kyllikki Solanterä.Laulu Suomen äänitearkistossa äänitearkisto.fi Laulua ovat laulaneet suomeksi muun muassa, Birgit Kronström, Vera Telenius ja Johanna Rusanen-Kartano. ==Lähteet== Luokka:Saksalaiset musiikkikappaleet
Ahmed Faras

Ahmed Faras (s. 1946 Mohammédia) on marokkolainen entinen jalkapalloilija ja vuoden 1975 Afrikan vuoden jalkapalloilija. Hyökkääjänä ja keskikentällä pelannut Faras vietti koko uransa SCC Mohammédian riveissä, jossa hän voitti Marokon maalikuninkuuden kahdesti vuosina 1969 ja 1973, sekä Marokon mestaruuden vuonna 1980 ja Marokon cupin vuonna 1975. Faras edusti myös Marokkoa maajoukkuetta vuosina 1965–1979 ja saavutti tuona aikana Afrikan- mestaruuden vuonna 1976. Hän on myös Marokon maajoukkueen kautta aikain paras maalintekijä.10 Best Moroccan Soccer Players of all time rascojet.com Viitattu 11.2.2012 ==Lähteet== * National Football Teams ===Viitteet=== Luokka:Marokkolaiset jalkapalloilijat Luokka:Vuonna 1946 syntyneet Luokka:Elävät henkilöt
Királyn kylpylä

Királyn kylpylä on turkkilaisten rakentama kylpylä Budapestissä. Kylpylän rakentamisen aloitti pašša Arslan vuonna 1565. Kylpylä rakennettiin Budan linnan alueelle, jotta siellä voitaisiin kylpeä taisteluidenkin aikana, joten sen lähistöllä ei ole kuumaa lähdettä, vaan vesi on aina johdettu kylpylään kauempaa. Turkkilaisvallan jälkeen kylpylä joutui Königin suvun haltuun. Siihen rakennettiin vuonna 1796 siipirakennukset klassiseen tyyliin, mutta alkuperäinen osa on yhä näkyvissä kahdeksankulmaisine uima-altaineen. Kylpylä tuhoutui toisessa maailmansodassa, ja se kunnostettiin vuonna 1950.http://www.budapestgyogyfurdoi.hu/en/kiraly/history http://www.budapest- tourist-guide.com/turkish-baths-in-budapest.html#kiraly Királyn kylpylässä on neljä uima-allasta, joiden lämpötila on 26–40 astetta, ja kaksi saunaa: "kuiva sauna" ja turkkilainen hamam eli höyrysauna. ==Lähteet== == Aiheesta muualla == Luokka: Budapestin rakennukset ja rakennelmat Luokka:Unkarilaiset kylpylät
Lappojärven koulu

Lappojärven koulu (, ) oli koulu Norjan Koutokeinossa Lappojärven (Láhpoluoppal) kylässä. Koulu lakkautettiin keväällä 2012, ja syksyllä Lappojärvellä asuneiden koululaisten kouluksi tuli Koutokeinon ala-/yläaste ja Gárggoluoppalissa asuneiden, Lappojärven koulua käyneiden koululaisten kouluksi tuli taas Maasin koulu.http://www.avvir.no/vivvo_general/2465.html Koulun rehtori oli Kirsten Susanne Logje.http://www.kautokeino.kommune.no/Finnmark/Kautokeino/kautokeinok2.nsf/id/160CCBE1E8E69F8041256F96004E91BC?OpenDocument ==Lähteet== Luokka:Koutokeinon oppilaitokset
Pavel Rožankovski

Pavel Stepanovitš Rožankovski (, myös muodossa Paul Roschankowsky) oli venäläinen taidemaalari, joka vaikutti ajoittain myös Suomessa. Rožankovski oli yksi viisilapsisen perheen kolmesta pojasta. Perheen isä oli Tallinnassa koulun rehtorina. Hänen tunnetumpi veljensä Fjodor Rožankovski (1891–1970) opiskeli muun muassa Moskovan taideakatemiassa ja Pariisissa. Hän siirtyi toisen maailmansodan jälkeen asumaan New Yorkiin. Rožankovskin elämästä on hyvin vähän tietoa. Hän opiskeli Pietarissa ja liikkui tiiviisti paikallisten taiteilijoiden ja runoilijoiden piireissä, joista tunnetuimpia olivat Nikolai Roerich, Ilja Repin ja Grigor Auer.Grigor Auer – Karjalan maisemien taidokas maalari, 2010 Pietarista Rožankovski lähti maailmalle maalaamaan leipänsä eteen, ja päätyi ensiksi Suomeen, jossa oleskeli kesällä 1907. Hän maalasi niin öljy- kuin vesiväreillä, mutta oli parhaimmillaan vesiväritöissä, joita suurin osa hänen tuotannostaan onkin. Suomessa ollessaan hän majaili Helsingissä ja maalasi paljon Kaivopuistoa kuten Kaivohuoneen, Klippanin ja Rauhaniemen huvilan. Monista hänen vesiväritöistään on tehty myös postikortteja. Helsingistä Rožankovski siirtyi muutamaksi kuukaudeksi Karjalasta kotoisin olevan suomalaisen taiteilijan Grigor Auerin rakentamalle huvilalle Laatokan rannalle. Tämän jälkeen hänen tiedetään lähteneen veljensä tavoin ensimmäiseen maailmansotaan, mutta sen jälkeisistä vaiheista ei ole tietoa. Suomessa Rožankovskin töitä liikkuu satunnaisesti. Omat teoksensa hän signeerasi P. Roschankowsky, mutta sukunimi voidaan kirjoittaa myös muotoihin Rojankovsky, Rojankovski tai Rozhankovsky. Jossain lähteissä Rožankovskin kuolinvuodeksi on mainittu 1918. == Lähteet == * Grigor Auer (1882–1967): Laatokan maalari, Riihimäen taidemuseo 2003 ISBN 951-8952-86-8 * Asko Mäkelä, Grigor Auer – Karjalan maisemien taidokas maalari, Maahenki 2010 ISBN 978-952-5652-91-8 * Rozhankovsky, Pavel Stepanovich * Fjodor Rožankovski ===Viitteet=== Luokka:Venäläiset taidemaalarit Luokka:Syntymävuosi puuttuu Luokka:Kuolinvuosi puuttuu
Norton Zinder

Norton David Zinder (7. marraskuuta 1928 New York, Yhdysvallat – 3. helmikuuta 2012 New York) oli yhdysvaltalainen biologi, joka tuli tunnetuksi molekyylibiologian tutkimuksestaan. Zinder väitteli Wisconsin-Madison -yliopistosta. Jo väitöskirjaa tehdessään hän tuli tunnetuksi geneettisen transduktion löytäjänä työskennellessään Joshua Lederbergin alaisuudessa. Myöhemmin hän tuli tunnetuksi myös bakteriofageja, jotka sisälsivät RNA:ta, koskevista havainnoistaan. Zinderistä tuli Yhdysvaltain tiedeakatemian jäsen 1969. Hänellä oli myös tärkeä rooli ihmisen geenistön kartoittamiseksi suunnatun tutkimuksen tiedepoliittisessa tukemisessa. Hän työskenteli Rockefeller-yliopistossa johtaen omaa laboratoriotaan lähes kuolemaansa saakka. Zinderille myönnettiin Yhdysvaltain tiedeakatemian palkinto molekyylibiologiassa vuonna 1966. ==Lähteet== Luokka:Yhdysvaltalaiset mikrobiologit Luokka:Vuonna 1928 syntyneet Luokka:Vuonna 2012 kuolleet
Jussiivi

Jussiivi on suomen kieliopin nimitys verbin 3. persoonan ja passiivin imperatiivimuodoille. Jussiivi ilmaisee velvoitetta, sallimista tai myönnytystä. Jussiivin tunnus on yksikössä -koon ~ -köön ja monikossa -koot ~ -kööt. Toisin kuin 2. persoonan imperatiivi, jussiivi saa yleensä subjektin. Jussiivilause ei välttämättä ala verbillä kuten varsinaiset 2. persoonan imperatiivilauseet, vaan sekä subjekti että objekti voivat olla sekä ennen verbiä että sen jälkeen. Objekti on samassa sijassa kuin subjektillisessa väitelauseessakin. Jussiivi on puheessa harvinainen, ja sen yksikkö- ja monikkomuotojen käytössä esiintyy kirjoituksessakin horjuvuutta. Yksikön sijasta käytetään toisinaan t-päätteistä muotoa, johon sisältyy tunteenomaista lisäsävyä: Olihan se vähän harhaanjohtava otsikko, mutta olkoot, menihän se vissiin hyvään tarkoitukseen. Jotkut jussiivimuodot ovat kiteytyneet huudahduksiksi tai päivittelyiksi, kuten Eläköön!, hyi olkoon ja varjelkoon. Jussiivi on tavallinen säädöskielessä: Tätä kaikki asianomaiset noudattakoot. Puhumista tarkoittavan verbin passiivimuotoinen jussiivi on puolestaan kirjoittajan keino esittää ikään kuin itselleen suunnattu kehotus kertoa tai selittää: -- sanottakoon vielä kerran: --. Usein jussiivilla on konsessiivinen, asiaintilaan mukautumista ilmaiseva merkitys: Tärkeintä on pätevyys; olkoon viranhaltija mies tai nainen. Jussiivi-nimitys esiintyy myös ainakin suomen lähisukukielten viron sekä liivin kielioppiperinteissä. Jussiivia käsitteenä käytetään myös heprean ja arabian kieliopeissa. ==Lähteet== Luokka:Tapaluokat
Sexy and I Know It

”Sexy and I Know It” on yhdysvaltalaisen elektro hop -yhtye LMFAOn kolmas single albumilta Sorry for Party Rocking. Kappale julkaistiin singlenä 16. syyskuuta 2011. Kappaleen kirjoittivat Stefan Kendal Gordy, Jamahl Listenbee, Erin Beck, G.M. Robertson ja Kenneth Oliver. Tuottamisesta vastasi Party Rock. ”Sexy and I Know It” -kappaleesta tuli yhtyeen toinen Billboard Hot 100 -listalla ykkössijan saavuttanut kappale. Lähes kaikissa julkaisumaissa kappale ylsi kymmenen parhaan joukkoon kansallisilla listoilla. == Musiikkivideo == Kappaleen musiikkivideo kuvattiin Venicessä, Los Angelesissa. Video sai ensiesityksensä LMFAOn VEVO-kanavalla 16. syyskuuta 2011. Musiikkivideon viimeinen kohtaus on tarkoitettu kunnianosoituksena Michael Jacksonin ”Thriller”-kappaleen musiikkivideolle. 31. joulukuuta 2011 video poistettiin YouTubesta, sillä video sisälsi YouTuben sääntöjä rikkovaa nudismia tai seksuaalista sisältöä. Video kuitenkin palautettiin jo seuraavana päivänä takaisin palveluun, mutta ikärajoitettuna. == Kappalelistat == * Digitaalinen lataus # ”Sexy and I Know It” (Audiobot Remix) – 5:55 # ”Sexy and I Know It” (Mord Fustang) – 5:19 # ”Sexy and I Know It” (Tomba and Borgore Remix) – 3:41 # ”Sexy and I Know It” (LA Riots Remix) – 5:40 # ”Sexy and I Know It” (DallasK Remix) – 5:40 # ”Sexy and I Know It” (Fuego's Moombahton Remix) – 3:51 # ”Sexy and I Know It” (MADEin82 Remix) – 6:01 * CD-single # ”Sexy and I Know It” (Album Version) – 3:19 # ”Sexy and I Know It” (Mord Fustang) – 5:21 == Kokoonpano == *Laulu – LMFAO *Tuottaja – Party Rock *Sanoitus – Stefan Kendal Gordy, Jamahl Listenbee, Erin Beck, G.M. Robertson, Kenneth Oliver *Levy-yhtiö – Interscope == Aiheesta muualla == *Kappaleen musiikkivideo YouTubessa Luokka:LMFAO:n kappaleet Luokka:Vuoden 2011 kappaleet Luokka:Billboard Hot 100 -listan ykköset